Bilderberg-ryhmä

Bilderberg-ryhmä on vuosittain järjestettävä ulkopuolisilta suljettu epävirallinen kokous, johon kutsutaan eri aloilta osittain vaihtuvia vaikutusvaltaisia vieraita. Kokouksista ei raportoida julkisuuteen, mikä on herättänyt epäilyksiä demokraattisen päätöksenteon toteutumisesta ja syytöksiä politiikan läpinäkyvyyden puutteesta. Ryhmän nimi juontuu alankomaalaisesta Hotel de Bilderberg -nimisestä hotellista, jossa keväällä 1954 järjestettiin ryhmän ensimmäinen kokous.

Perustaminen
Bilderbergin alkuunpanija oli puolalaissyntyinen Joseph Retinger, joka oli ollut toisessa maailmansodassa Britannian SOE-organisaation agentti ja kiertävä diplomaatti. Sodassa Retinger toimi linjojen takana Puolassa. Sodan jälkeen hän paneutui kamppailuun yhtenäisen Euroopan puolesta CIA:n tuella. Hänen toimintansa seurauksena Alankomaiden Oosterbeekin Hotel de Bilderbergissä järjestettiin 29. toukokuuta 1954 kolmipäiväinen huippusalainen kokous, jossa 75 eri alojen merkittävää henkilöä 14 maasta pyrki keskustelemalla yksimielisyyteen maailmanpoliittisista aiheista. Tunnetuin osallistujista oli liikemies David Rockefeller. Osallistujajoukon toivottivat tervetulleiksi Retinger ja toinen Bilderbergin perustajahahmoista, Alankomaiden prinssi Bernhard.Salaperäiset piilovaikuttajat 2013, s. 70–73.

Johto
Nykyinen ykkösmies on Henri de Castries.Steering Committee, Bilderberg Meetings 20.6.2018  Ryhmällä on toimisto Leidenissa Alankomaissa.

Toiminta
Ryhmä sai julkisuutta Suomessa, kun sen 42. kokous pidettiin vuonna 1994 Helsingissä ja suomalainen toimittaja kirjoitti asiasta.02Jun94 Finland: Western Leaders Discuss World Issues in Helsinki Bilderberg meeting in Helsinki, Finland, June 2-5 1994 – participants  Ryhmä on tarkoitettu vain pohjoisamerikkalaisille ja eurooppalaisille.

Tapaamisissa käytyjen keskustelujen sisällöstä ei kerrota ulkopuolisille. Suomen valtiovarainministeriön mukaan Bilderberg-kokoukset ovat ensisijaisesti mahdollisuus amerikkalais-eurooppalaiseen vuoropuheluun.Heinäluoma Bilderberg-kokouksessa OttawassaValtiovaranministeriö 9.6.2006 (Internet Archive 12.3.2014) Suomalaiset ministerit osallistuvat kokouksiin yksityishenkilöinä, jotka on kuitenkin kutsuttu kokoukseen ministerin asemansa vuoksi. Siksi ministerit eivät ole tehneet kokouksista selontekoa eduskunnalle, mutta ministeriö on maksanut ministerin matkan.

Kokouksiin osallistuu myös länsimaiden vaikutusvaltaisimpien mediakonsernien johtajia. Esimerkiksi talouden alalla vaikutusvaltaisen The Economist -lehden edustajat ovat osallistuneet kokouksiin ja toimivat kokouksissa puheenvuorojen kirjaajina.

Helsingin Sanomat on kirjoittanut Bilderbergistä vain 19 kertaa vuodesta 1990 lähtien. Spinwatch-järjestön mukaan kokouksiin osallistuva lehdistö ei yleensä kirjoita niistä.

Ryhmän johtajisto laatii keskusteluohjelman ja lähettää kutsut. Tarkoituksena on, että 20 prosenttia konferenssin osanottajista olisi joka vuosi uusia.

 Kokoukset 

Bilderberg-ryhmä on kokoontunut vuosina 1954–2019 yhteensä yli 90 kertaa. Vuoden 1994 kokoontuminen järjestettiin Helsingissä Kalastajatorpalla. Vuonna 2020 ryhmä ei kokoontunut koronapandemian vuoksi.

Suomalaisia osallistujia

 Osallistuja Titteli OsallistumisvuodetJohan Nykopp vuorineuvos1963-1970 ja 1972Klaus Waris Sitran yliasiamies 1970 ja 1980Ralph Enckell suurlähettiläs 1971, Jacob Albert Carl Gustaf von Julin vuorineuvos 1971 Sakari T. Lehto ministeri 1973Reino Rossi ministeri1974Max Jakobson suurlähettiläs 1975 Mika Tiivola ministeri 1978Tankmar Horn ministeri 1981Fredrik Castrén vuorineuvos 1982 -1983 Jaakko Iloniemi Suomen Yhdyspankin johtokunnan jäsen 1984-1985, 1987-1988, 1990-1993 ja 1996-1997  Ilkka Suominen kappa-ja teollisuusministeri 1988Casimir Ehrnroothvuorineuvos    Kalevi Sorsa eduskunnan puhemies 1990Aatos Erkko Helsingin Sanomien toimitusjohtaja 1991Ulf Sundqvist pankinjohtaja 1992 Jarl Köhler toimitusjohtaja 1992 -1993Mirja Lehtinen paikallinen järjestäjä1994 Johannes KoromaTeollisuuden ja Työnantajien Keskusliiton Pääjohtaja 1993Martti Ahtisaari tasavallan  presidentti 1994 - ja 1996, Esko Aho pääministeri 1994Krister Ahlström vuorineuvos 1994Pertti Voutilainen vuorineuvos 1995-1996Jorma Ollila toimitusjohtaja 1997,2001,2003-2005, 2010   -2011 ,  ja 2013 -2014 Sauli Niinistö valtiovarainministeri 1997 Janne Virkkunen Helsingin Sanomien vastaava päätoimittaja 1998 ja 2001Paavo Lipponen pääministeri  1998  -2001 , Pentti Vartia taloustieteilijä 1999Matti   Vanhala Suomen Pankin pääjohtaja 1999 Olli-Pekka Heinonen liikenneministeri 2001 Björn Wahlroos pankinjohtaja 2003, 2010-2014 ja 2016-2018 Olli Kivinen toimittaja 2003Paula Lehtomäki ympäristöministeri 2004 Teija Tiilikainen Helsingin yliopiston  Eurooppa-tutkimuksen verkoston johtaja 2005Mikael Pentikäinen Sanoma Newsin toimitusjohtaja 2005  ja 2011Erkki  Liikanen Suomen Pankin pääjohtaja 2005 ja 2019 ja 2025Jyrki Katainen valtiovarainministeri 2010Antti Blåfield Helsingin Sanomien päätoimittaja 2010Ole Johansson vuorineuvos 2011Jutta Urpilainen valtiovarainministeri  2013Matti Apunen Elinkeinoelämän valtuuskunnan johtaja2013-2016Olli Heinonen Kansainvälisen atomienergiajärjestön apulaispääsihteeri 2013Matti Alahuhta toimitusjohtaja 2014Henrik Ehrnrooth sijoittaja 2014Risto Siilasmaa toimitusjohtaja 2014Kari Stadigh yritysjohtaja 2014Alexander Stubb pääministeri ja tasavallan presidentti 2015 ja 2025 Leena Mörttinen toimitusjohtaja 2015Anne Berner liikenneministeri 2017Antti Herlin hallituksen puheenjohtaja 2018Elina Lepomäki kansanedustaja 2018Jussi Herlin hallituksen varapuheejohtaja 2025Sanna Marin entinen pääministeri 2025

Arvostelu

Tukholman yliopiston apulaisprofessori Ian Richardson on kommentoinut Bilderberg-kokouksia haastattelussa: ”Onko Bilderbergin tehtävä ajaa näiden [osallistuvien] ihmisten etua? Ei ole. Ajaako Bilderberg näiden ihmisten etua? Ajaa. Pitkälti tiedostamattaan.”

Ryhmää on arvostellut muun muassa kulttuuriministeri Paavo Arhinmäki, joka teki muun muassa kirjallisen kysymyksen ryhmän toiminnasta. Lainaus Arhinmäeltä: ”Bilderberg-kokouksien ympärillä oleva salamyhkäisyys ja huippupoliitikkojemme osallistuminen niihin herättää monissa ihmisissä epäilyksiä ja kysymyksiä: Minkälaisia asioita kokouksessa käsitellään? Keitä muita kokoukseen osallistuu? Minkälaisia päämääriä kokouksella on ja keiden etua se ajaa? Miksi kokous on salainen?”, ja  "Suomalaiseen ja pohjoismaiseen yhteiskuntaan on kuulunut avoimuuden ja demokraattisuuden painottaminen. Päätöksenteon läpinäkyvyyden ja demokratian toteutumisen kannalta on tärkeää tietää, mitä asioita ministerimme käsittelevät ja mitä kantoja suomalaiset edustavat kansainvälisissä kokouksissa. Siksi olisi tärkeää, että näiden kysymysten monissa aiheuttaman hämmennyksen ja epäilyjen hälventämiseksi valtiovarainministeri Katainen reilusti ja avoimesti kertoisi kokouksesta."Paavo Arhinmäen blogi

Suomessa Yleisradion tutkivan journalismin ohjelma MOT on tehnyt Bilderbergistä jakson nimellä ”Maailmanherrojen salaseura” vuonna 2014.

Mielenosoitukset
Bilderberg-kokoontumisia vastaan on järjestetty mielenosoituksia, muun muassa Barcelonassa vuonna 2010.How really powerful are the people with brains and money. Daily Maveric 26.5.2011

Salaliittoteoriat

Kokoukset ovat suljettuja eikä ryhmän toiminnasta kerrota paljon julkisuuteen. Ryhmää on syytetty itsekkääksi ja kapitalistijärjestöksi, ja sitä on epäilty salaliitoista, kuten esimerkiksi "uuden maailmanjärjestyksen" suunnittelemisesta.Emma Jane Kirby: Elite power brokers meet in secret. BBC 15.5.2003 

Radiojuontaja Alex Jones on esittänyt salaliittoteorian, että ryhmä aikoo lakkauttaa Yhdysvaltojen ja muiden maiden itsemääräämisoikeuden Euroopan unionin kaltaiseksi ylikansalliseksi rakenteeksi.Endgame. A blueprint for global enslavement., documentary by Alex Jones. You Tube Venäjällä syntynyt kirjailija Daniel Estulin väittää Bilderbergin pitkän aikavälin päämääränä olevan ”yhden maailman imperiumin rakentaminen”. Hän toteaa, että ryhmä ”ei ole päämäärä vaan väline tulevaisuuden maailmanhallitukselle”.Bilderberg 2007 – Towards a One World Empire? , Nexus Magazine, Volume 14, Number 5 (August – September 2007) 

BBC News Online Magazineen kirjoittava toimittaja Jonathan Duffy on todennut: ”Tällaisen kylmäkiskoisuuden luomassa tyhjiössä ryhmän ympärille on kasvanut poikkeuksellinen salaliittoteoria, jonka mukaan maailman kohtalosta päätetään pääasiassa Bilderbergissä.”

Bilderbergin perustaja ja Britannian aiempi valtiovarainministeri Denis Healey on tuominnut tällaiset teoriat ”roskaksi”. Hän on sanonut: ”Siinä ei ole ehdottomasti mitään perää. Bilderbergissä me emme ole koskaan pyrkineet suurissa asioissa yksimielisyyteen. Kyse on pelkästään keskustelutilaisuudesta.”

Bilderberg-ryhmän ovat kielteisessä sävyssä maininneet kirjoissaan myös muun muassa kansainvälisen politiikan professori Heikki Patomäki ja kehityskriitikko Olli Tammilehto. He eivät kannata salaliittoteorioita, mutta pitävät kokouksia demokratian kannalta kyseenalaisina.

 Katso myös 
 Trilateraalinen komissio
 European Round Table of Industrialists ERTI, ”Euroopan teollisuusjohtajien pyöreä pöytä”

Lähteet

 kaleva.fi/uutiset/kotimaa/suomen-pankin-ex-paajohtaja-erkki-liikanen-kutsuttiin-bilderberg-kokoukseen-huippuvaikuttajien-tapaamisesta-tihkuu-tietoa-julkisuuteen-vain-vahan/820970/

Viitteet

 Aiheesta muualla 

*
Luokka:Seulonnan keskeiset artikkelit